Kien dak il-ħin li tmil ix-xemx biex tinżel Waqt li l-għasfur isamma' għall-aħħar darba Dik l-għanja ħelwa tiegħu li ġo' qalbek Tidħol u ġġagħlek tħoss hena tas-sema; Waqt li mill-bgħid jibda jfewweġ riħ safi Li jġib miegħu l-fwieħa tal-għelieqi Kollha mimlija nwar ta' lewn imżewwaq Waqt li l-baħar kalilani, kollu mkemmex B'żiffa ħafifa, ikun b'dak leħnu felu Tislima jrodd lil Dak li ħalaq kollox; Meta jien waħdi max-xtajta tal-baħar Fil-waqt li kont mitluf fi ħsebijieti Nisma ġo fija t-taħhitiet ta' qalbi Jien rajt quddiemi x-xbieha 'tiegħek, tfajla, Sbejħa bħal għodwa safja minn tax-xitwa Sbejlia bħas-sema meta jkun daħkani…… Tbissimt int b'dawk għajnejk kbar u saħħara Tbissima ħelwa li dafilet ġo qalbi. X'għodwa sabiħa kienet dik għalija Meta jien lilek rajtek l-ewwel darba Hemm għar-rkobbtejk mixħuta fid-dar t'Alla; F'qalbi x'ħassejt ma nafx meta f'nofs ''Sliema' (Fil-waqt li kont q'ed nitlob miġbur fija) Għollejt għajnejja u rajtek hekk sabiħa… Ma nafx il-għaliex skantat bqajt jien inħares Donni mitluf f'xi ħolma l-iżjed ħelwa. Iżda minn dak il-ħin ħsiebi tar fuqek U minnufih ħassejtni mibdul f'ieħor. — Għalxejn niżżilt għajnejja u komplejt nitlob, Għalxejn ħarist il-fuq lejn il-quddiesa, Għalxejn bil-ktieb quddiemi—ma stajtx naqra, Għax inti biss kont qegħda f'moħħi u f'qalbi. Lgħada rġajt rajtek fl-istess,post bil-qegħda U l-ġranet l-oħra kollha, dejjem titlob, Tħares dejjem il-fuq lejn il-quddiesa, Donnok tistenna li xi ħadd ikelmek; Fil-waqt li jien b'għajnejja fik imsammra. Kont nitgħaxxaq b'xofftejk nofshom miftuħa Ħomor bħal-qroll donnhom warda maltija; Kont nitgħaxxaq b'għajnejk żoroq bħas-semà Dejjem iħarsu l-fuq, il-fuq qatt lejja; Nitgħaxxaq kont b'idejk, bojod bħall-ġilju — Imgħaqqdin flimkien, imħaddna t-tnejn fuq sidrek. Waqt li inti dejjem titlob fik miġbura Mitlufa qalb dehriet t'Alla u tal-Ġenna, Anqas biss ma kont taf li jien fid-dinja. Kien għadda ġmielu ż-żmien, jien sirt inħobbok B' imħabba safja li trabbiet fi knisja, Fik biss kont naħiseb, għax int biss kont f'qalbi Fik biss il-hena kont insib… fik biss. 'Ma wara fit taż-żmien ma rajtekx iżjed Hemm għar-rkobbtejk mixħuta fid-dar t'Alla, Ma rajtekx iżjed bħalma rajtek qabel B'idejk marbuta. titlob b'qalbek kollha —X'kien għadda minn għalik 97… Ħadd m'għaraf qalli, U gfial xejn stennejtek għodwa wara l-oħra. 'Ma f'did-dinja kif kollox malajr jgħaddil Kif wara l-bidu malajr jiġi t-tmiem l Il-hena li f'qalbi jien kont bdejt inġarrab Fis minni dieb biex qatt ma jarġa' lejja. Inti sirt Soru, u rajtek b'libsa bajda Fuq dak l-altar fejn xtaqt inkun jien miegħiek, Rajtek titgħaxxaq bl-Anġli sbieħ ma' dwarek Tħoss ġewwa qalbek l-hena tas-smewwiet, Fil-waqt li jien imrekken f'rokna walidi Xtaqt inħoss f'qalbi l-ferħ li kont tħoss inti. Kien dalam sewwa, meta jien sibt ruħi Mixħut faq blata nħares lejn il-baħar Ġa' l-kwiekeb kollha kienu qegħdin jiddu L-ebda ħoss ċkejken ma kien hemm li jikser Dik il-ħemda ta' kbura, tant. sabiħa, Ebda sinjal ta' ħajja ma kien jidher F'dik id-dalma u skiet għaxqa ta' qalbi U waqt li kont mixħut fuq dik il-blata Ħassejt tmellisa ħafifa fuq ħaddejja Ħsibt li kont int, imma int, tfajla, kont Soru; Ma kienx ħlief riħ ħanin iżigħel bijal